b'\n_START_ARTICLE_\nKuorsaus\n_START_PARAGRAPH_\nKuorsaus on hengitysteiden ahtaiden kohtien v\xc3\xa4r\xc3\xa4htely\xc3\xa4 hengitysilman mukana ja siit\xc3\xa4 johtuvaa \xc3\xa4\xc3\xa4nt\xc3\xa4. Kuorsausta esiintyy nukkuessa. Noin 10\xe2\x80\x9315\xc2\xa0% keski-ik\xc3\xa4isist\xc3\xa4 miehist\xc3\xa4 kuorsaa joka y\xc3\xb6 nukkumisasennosta riippumatta. Naisilla kuorsaus on jonkin verran harvinaisempaa._NEWLINE_Joka\xc3\xb6inen kuorsaaminen voi olla terveysriski. Sill\xc3\xa4 on todettu olevan yhteys syd\xc3\xa4n- ja aivoinfarkteihin. Tupakointi ja alkoholi lis\xc3\xa4\xc3\xa4v\xc3\xa4t kuorsaamista huomattavasti ja samoin riskej\xc3\xa4. Jos kuorsaaminen on \xc3\xa4\xc3\xa4nek\xc3\xa4st\xc3\xa4, katkeilevaa, v\xc3\xa4lill\xc3\xa4 on selvi\xc3\xa4 taukoja hengitt\xc3\xa4misess\xc3\xa4 ja tauot p\xc3\xa4\xc3\xa4ttyv\xc3\xa4t erityyppisiin "korahduksiin", "poksahduksiin", "\xc3\xa4hin\xc3\xa4\xc3\xa4n" ja "puhinaan" ja lis\xc3\xa4ksi henkil\xc3\xb6ll\xc3\xa4 esiintyy voimakasta p\xc3\xa4iv\xc3\xa4aikaista v\xc3\xa4symyst\xc3\xa4 sek\xc3\xa4 nukahtelutaipumista, voidaan ep\xc3\xa4ill\xc3\xa4 henkil\xc3\xb6n sairastavan jonkin asteista uniapneaa.'